BPP University ligger i et af verdens førende finansområder. Dette højt ansete universitet tilbyder det rette studiemiljø for dig, der er ambitiøs og søger en businessorienteret uddannelse. Tag en værdifuld merit med dig videre efter dit studieår i London.
BPP University blev grundlagt i 1976 og er et privatejet universitet, som byder på et professionelt og ambitiøst studiemiljø. Skolen er meget erhvervsorienteret, og i din studietid her bliver du godt forberedt på at gå et skridt videre inden for forskellige forretningsområder. Skolen skulle efter sigende også tilbyde rigtig gode uddannelser inden for jura.
Alle undervisere har praktisk arbejdserfaring og kan derfor undervise ud fra egne erfaringer, hvilket er noget, de studerende plejer at sætte pris på.
Skolen har lokaler i seks forskellige områder i London. Hvilket campus, der bliver din base, afhænger af, hvad du vælger at studere. På campusset i Waterloo studerer du de fleste fag inden for psykologi og jura. Hvis du vælger at studere business, kommer du mest til at være på det campus, der hedder London City, som ligger tæt på den bygning, der er kendt som "The Gherkin". Det ligger midt i Londons forretningsdistrikt, og du har dermed dit studieområde overalt omkring dig. Bedre studieinspiration skal man lede længe efter. Se film om skolen